Ձյունե թագուհին (մուլտֆիլմ, 2012)

«Ձյունե թագուհին» (), ռուսական համակարգչային 3D մուլտֆիլմ, որ Վորոնեժի «Wizart Animation» ստուդիայի առաջին լիամետրաժ նախագիծն է։ Նկարահանվել է Հանս Քրիստիան Անդերսենի համանուն հեքիաթի հիման վրա։ Ռուսական վարձույթում հայտնվել է 2012 թվականի դեկտեմբերի 27-ին։ Ունենալով 7 մլն դոլար բյուջե՝ մուլտֆիլմն ունեցել է ոչ վատ դրամարկղային շահույթ և ստացել դրական արձագանքներ ինչպես ռուս, այնպես էլ օտարերկրացի քննադատների կողմից։

Սյուժե 
Ցանկանալով ստեղծել ցուրտ ու գործնական Նոր աշխարհ, որտեղ գծերի հստակությունը պիտի փոխարինի զգացմունքներին, իսկ հյուսիսային քամին պետք է սառեցնի մարդկանց հոգիները, Ձյունե թագուհին ազատվում է ստեղծագործական մասնագիտությունների բոլոր ներկայացուցիչներից։ Փոքրիկ ու խիզախ Գերդան՝ հայելագործի դուստրը, որը մեկնում է վտանգավոր ճամփորդության, որպեսզի փրկի իր եղբայր Կային, պետք է բախվի Ձյունե թագուհու այդ ցուրտ աշխարհին։ Հաղթահարելով բոլոր դժվարություններն ու խոչընդոտներն իր նպատակին տանող ճանապարհին՝ Գերդան ձեռք է բերում ոչ միայն ընտանիք, այլ նաև հավատ սեփական ուժերի նկատմամբ և գտնում նոր ընկերների աջակցությունը։

Դերերը հնչյունավորել են

Արտադրություն 
Մուլտֆիլմն ստեղծվել է Վորոնեժի Wizart Animation ստուդիայում (համապրոդյուսեր՝ InlayFilm)։ Սցենարը գրել են Վլադլեն Բարբեն ու Վադիմ Սվեշնիկովը։ Ռեժիսորնեը եղել են Մաքսիմ Սվեշնիկովը, որը ճանաչում է ձեռք բերել որպես «Ալյոշա Պոպովիչը և Տուգարին Օձը», «Դոբրինյա Նիկիտիչն ու Զմեյ Գորինիչը», «Իլյա Մորումեցն ու Սոլովեյ Ռազբոյնիկը», «Բելկա և Ստրելկա։ Աստղային շները» մուլտֆիլմերի սցենարիստ, և Վլադլեն Բարբեն։ Մուլտֆիլմի ստեղծման աշխատանքներին մասնակցել է շուրջ 100 մարդ։

Սյուժեն ընդհանուր առմամբ համապատասխանում է Անդերսենի հեքիաթին, սակայն կան նաև տարբերություններ։ Մուլտֆիլմում կան հերոսներ, որոնց բացակայում են բնօրինակում։ Դրանից բացի, ըստ ռեժիսորի, վերաիմաստավորվել են Գերդայի և Ձյունե թագուհու կերպարները։ Մուլտֆիլմի հնչյունավորմանը մասնակցել են Իվան Օխլոբիստինը, Յուրի Ստոյանովը, Լյուդմիլա Արտեմևան։ Գերդային հնչյունավորել է Նյուշան։

«Ձյունե թագուհին» մուլտֆիլմը վարձույթի է հանվել The Walt Disney Company ստուդիայի «Սառցե սիրտը» () նմանատիպ նախագծից մեկ տարի առաջ։

«Երեկոյան Ուրգանտ» () հաղորդման եթերում լատվիական Brainstorm խումբը կատարել է «Гори, гори ясно» երգը, որը դարձել է մուլտֆիլմի սաունդթրեք։

Wizart Animation ստուդիան հայտարարել է, որ նախատեսում է մինչև 2020 թվականի թողարկել սերիալ «Ձյունե թագուհին» մուլտֆիլմի մոտիվներով։

Մրցանակներ 
 2013 – «Орлёнок» համառուսական մանկական կենտրոնում տեղի ունեցած վիզուալ արվետների XVII փառատոնում ռեժիսորներ Վլադլեն Բարբեի և Մաքսիմ Սվեշնիկովի «Ձյունե թագուհի» արժանացել է դիպլոմի «Կախարդական անիմացիա» անվանակարգում։

Շարունակություն 
2015 թվականի հունվարի 1-ին Ռուսաստանի տարածքում վարձույթի է հանվել մուլտֆիլմի սիքվելը՝ «Ձյունե թագուհին 2։ Վերասառեցում»։ Մոտավորապես երկու տարի անց՝ 2016 թվականի դեկտեմբերի 29-ին, թողարկվել է երրորդ մասը՝ «Ձյունե թագուհի 3. Կրակ և Սառույց»։

Տես նաև 
 Ձյունե թագուհին (մուլտֆիլմ, 1957)
 Սառցե սիրտը (մուլտֆիլմ)
 Ձյունե թագուհին 2։ Վերասառեցում

Ծանոթագրություններ

Գրականություն

Արտաքին հղումներ 
 
 Мультфильм «Снежная королева» смотреть онлайн
 Wizart Animation
 Мультфильм «Снежная королева»  — Официальная страница
 
 Ассоциация Анимационного Кино взяла интервью у создателей мультфильма «Снежная королева» (2012)

Ռուսական մուլտֆիլմեր
2012 մուլտֆիլմեր
Լիամետրաժ անիմացիոն ֆիլմեր
Համակարգչային անիմացիոն ֆիլմեր
Հանս Քրիստիան Անդերսենի ստեղծագործությունների էկրանավորումներ
3D մուլտֆիլմեր
Ռուսական ֆիլմեր
Ֆիլմեր ընտանիքի մասին
Ֆիլմեր որբերի մասին